ค่ะคือว่ากนูอายุ13ปีหนูเป็นประจำเดือนตอนอายุ11ปีแล้วพอมาอายุ12ปีกว่าประจำหนูก็เริ่มไม่มาหายไปประมาณ5-6เดือนแล้วค่ะหนูเป็นอะไรหหรือป่าว(ยังไม่เคยมีเพศสัมพันธ์หรืออื่นๆ)
สวัสดีค่ะ การที่ประจำเดือนไม่ค่อยมา และขาดหายไปนาน 5-6 เดือน ในช่วงวัยรุ่นนั้น มักเกิดจากการทำงานผลิตฮอร์โมนของรังไข่ที่ยังไม่สมบูรณ์ หรือทำงานผิดปกติ เช่น มีภาวะมีถุงน้ำจำนวนมากในรังไข่ (PCOS) นอกจากนี้ ก็อาจเกิดจากการมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ หรืออาจมีภาวะไทรอยด์ฮอร์โมนผิดปกติ เป็นต้นหากประจำเดือนไม่มานานเกิน 6 เดือน แนะนำควรไปพบแพทย์ เพื่อตรวจว่าเกิดจากสาเหตุใด หากเกิดจากการที่รังไข่ทำงานไม่สมบูรณ์หรือการผลิตฮอร์โมนผิดปกติ แพทย์ก็จะให้ยาปรับฮอร์โมนมาทานเพื่อให้ประจำเดือนมาเป็นค่ะ